তাঁর প্রিয় ‘কেষ্ট’কে আগেই সেন্সর করেছে নির্বাচন কমিশন। এবার নির্বাচন কমিশনের ‘ধমকের’ মুখে পড়লেন মমতা বন্দ্যোপাধ্যায়। মুখ্যমন্ত্রী মমতা বন্দ্যোপাধ্যায়কে শোকজ করল নির্বাচন কমিশন। মমতার বিরুদ্ধে নির্বাচনী আচরণবিধি ভঙ্গের অভিযোগ আনা হয়েছে।
 ওয়েব ডেস্ক : তাঁর প্রিয় ‘কেষ্ট’কে আগেই সেন্সর করেছে নির্বাচন কমিশন। এবার নির্বাচন কমিশনের ‘ধমকের’ মুখে পড়লেন মমতা বন্দ্যোপাধ্যায়। মুখ্যমন্ত্রী মমতা বন্দ্যোপাধ্যায়কে শোকজ করল নির্বাচন কমিশন। মমতার বিরুদ্ধে নির্বাচনী আচরণবিধি ভঙ্গের অভিযোগ আনা হয়েছে। অভিযোগ, আসানসোলে নির্বাচনী প্রচারসভায় মমতা বন্দ্যোপাধ্যায় আদর্শ নির্বাচন বিধি লঙ্ঘন করেছেন। ওই সভা থেকে তিনি আসানসোলকে পৃথক জেলা করার কথা ঘোষণা করেছিলেন। একইসঙ্গে ভোটারদের ভয় দেখানোর অভিযোগ আনা হয়েছে তাঁর বিরুদ্ধে। প্রসঙ্গত আসানসোলের সভা থেকেই মমতা, মোদীর “টেরর-মওত-অর করাপশন”-এর জবাব দিয়ে বলেছিলেন, “বিজেপি মানে হল ভয়ানক জালি পার্টি।” মুখ্য নির্বাচন কমিশনার নাসিম জইদির নেতৃত্বে আজ রাজ্যে এসেছে কমিশনের ফুল বেঞ্চ।